open-index/open-wikipedia-markdown huggingface dataset:
Αγνή του Δυρραχίου

H **Αγνή**, ιταλ. Agnes (1345 - 10 Φεβρουαρίου 1383) από τον Οίκο των Καπετιδών-Ανζού-Δυρραχίου ήταν κόρη του δούκα του Δυρραχίου και με τους γάμους της έγινε πρώτα κυβερνήτης της Βερόνα και μετά διεκδικήτρια της Λατινικής αυτοκρατορίας της Κωνσταντινούπολης.

## Βιογραφία
Ήταν η δεύτερη κόρη του Καρόλου δούκα του Δυρραχίου & κόμη της Γκραβίνα και της 2ης εξαδέλφης του Μαρίας των Καπετιδών-Ανζού-Νάπολης, κόρης του Καρόλου δούκα της Καλαβρίας (ie διαδόχου της Νάπολης).

Κόρη του Καρόλου διαδόχου της Νάπολης ήταν και η Ιωάννα Α΄ της Νάπολης, δηλ. ήταν (εκ μητρός) θεία της Αγνής. Η αδελφή της Αγνής, η Μαργαρίτα του Δυρραχίου, ήταν σύζυγος του εξαδέλφου τους Καρόλου Γ΄ των Ανζού-Δυρραχίου βασιλιά της Νάπολης.

Ο πρώτος της σύζυγος Κανσινιόριο ήταν συγκυβερνήτης της Βερόνας, μαζί με τον μεγαλύτερο αδελφό του Κανγκράντε Β΄ ντελα Σκάλα. Όμως το 1359 ο Κανσινιόριο δολοφόνησε τον Κανγκράντε Β΄ και έγινε εκείνος κυβερνήτης, με συγκυβερνήτη τον μικρότερο αδελφό του Πάολο Αλμποΐνο ντελα Σκάλα. Το 1375 ο Κανσινιόριο απεβίωσε, μάλλον από δηλητηρίαση.

Ο δεύτερος σύζυγός της Ιάκωβος των Μπω, ήταν ανιψιός και κληρονόμος του Φιλίππου Β΄ πρίγκιπα του Τάραντα, πρίγκιπα της Αχαΐας και διεκδικητή Λατίνου αυτοκράτορα της Κωνσταντινούπολης.

Στην Αγ. Κιάρα της Νάπολης βρίσκεται το επιτύμβιο μνημείο της. Στο ίδιο μνημείο βρίσκεται και η 2η εξαδέλφη της Κλημεντία των Καπετιδών-Ανζού, νόθη κόρη του Λουδοβίκου πρίγκιπα του Τάραντα.

## Οικογένεια
Παντρεύτηκε πρώτα τον Κανσινιόριο ντελα Σκάλα κυβερνήτη της Βερόνας. Το 1375 απεβίωσε ο Κανσινιόριο, χωρίς απογόνους.

Το 1382 η Αγνή έκανε δεύτερο γάμο με τον 2ο εξάδελφό της Ιάκωβο των Μπω, τελευταίο διεκδικητή της Λατινικής αυτοκρατορίας της Κωνσταντινούπολης. Αλλά η Αγνή απεβίωσε το επόμενο έτος, άτεκνη και ο Ιάκωβος πέντε μήνες μετά.

## Πρόγονοι

## Πηγές
* Setton, Kenneth M. (1953). "Archbishop Pierre d'Ameil in Naples and the Affair of Aimon III of Geneva (1363-1364)". Speculum. The University of Chicago Press. Vol. 28, No. 4 Oct.
* Topping, Peter (1975). "The Morea, 1364-1460". A History of the Crusades: The fourteenth and fifteenth centuries. Volume Three. The University of Wisconsin Press.
* Zacour, Norman P. (1960). "Talleyrand: The Cardinal of Périgord (1301-1364)". Transactions of the American Philosophical Society. New Series. American Philosophical Society. 50 (7).



Κατηγορία:Οίκος των Ανζού - Δυρραχίου
Κατηγορία:Πριγκίπισσες του Τάραντα
Ρενάτο Καστελάνι

Ο **Ρενάτο Καστελάνι** (ιταλικά: *Renato Castellani* (4 Σεπτεμβρίου 1913 - 28 Δεκεμβρίου 1985), ήταν Ιταλός σκηνοθέτης και σεναριογράφος. Το 1952 κέρδισε το Μεγάλο Βραβείο στο Φεστιβάλ Κινηματογράφο των Καννών για την ταινία του "Two Cents Worth of Hope".

## Ενδεικτική Φιλμογραφία
* *[[The Knight of San Marco]]* (1939)
* *[[The Document]]* (1939)
**[[Department Store]]* (1939)
**[[Castles in the Air]]* (1939)
**[[The Iron Crown]]* (1941); σεναριογράφος
**[[A Pistol Shot]]* (1942)
**[[The Jester's Supper]]* (1942)
**[[Malombra]]* (1942)
**[[In High Places]]* (1943)
**[[Zaza]]* (1944)
**[[La donna della montagna]]* (1944)
**[[Mio figlio professore]]* (1946)
**[[Under the Sun of Rome]]* (1948)
**[[È primavera]]* (1949)
**[[Two Cents Worth of Hope]] (1952)
**Romeo and Juliet* (1954)
**I sogni nel cassetto* (1957)
**The Brigand* (1961)
**Mare matto* (1963)
**Three  Nights of Love* (1964)
**Γάμος αλά Ιταλικά* (1964); σεναριογράφος
**Controsesso * (1964)
**Ghosts – Italian Style* (1968)
**The Archangel* (1969); σεναριογράφος
**Una Breve Stagione (1969)
**[[The Life of Leonardo da Vinci]]*, (TV miniseries) (1972); σεναριογράφος
**[[The Life of Verdi]]*, (TV miniseries) (1982); σεναριογράφος

## Παραπομπές


## Εξωτερικοί σύνδεσμοι
* Ο  

 
Κατηγορία:Ιταλοί σεναριογράφοι
Κατηγορία:Ιταλοί σκηνοθέτες κινηματογράφου
Ιωακείμ

Ο **Ιωακείμ** ( *Yəhôyāqîm*, αρχαία ελληνικά: Ἰωακείμ, σημαίνει "ο Θεός σταθεροποιεί") σύμφωνα με μερικές γραφές, ήταν γιος του Ελιακείμ από τη φυλή του Ιούδα και απόγονος του Δαβίδ, ο σύζυγος της Αγίας Άννας και πατέρας της Παναγίας. Η ιστορία του Ιωακείμ και της Άννας εμφανίζεται για πρώτη φορά στο Ευαγγέλιο του Ιακώβου. Από τα ευαγγέλια της Καινής διαθήκης δεν γνωρίζουμε τίποτα για την ζωή του.

## Βίος και καταγωγή
[δεξιά|μικρογραφία|Οι δίκαιοι Ιωακείμ και Άννα. H Άννα κρατάει στην αγκαλιά της τη [Παναγία|Θεοτόκο Μαρία.|331x331εσ]]
Έκπτωτος του θρόνου, ιδιώτευε στην Ιουδαία και το περισσότερο χρονικό διάστημα στην Ιερουσαλήμ, όπου είχε μέγαρο με βασιλικό κήπο. Παντρεύτηκε την Άννα, θυγατέρα του ιερέως Ματθάν από τη φυλή του Λευΐ και της Μαρίας από τη φυλή του Ιούδα. Η παράδοση μας πληροφορεί για την κατοικία τους, ότι ήταν στην Βηθεσδά των Ιεροσολύμων. Το ζεύγος Ιωακείμ και Άννα δεν είχαν παιδιά και τα δώρα των άτεκνων δεν γίνονταν δεκτά στο Ναό. Με τη ντροπή αυτή της ατεκνίας ο Ιωακείμ και η Άννα στράφηκαν στον Γιαχβέ. Οι προσευχές τους ήταν επίμονες, και χρόνιες. Κατά τα λεγόμενα των γραφών, χάρη στην υπεροχή της αρετής τους έγιναν γονείς σε προχωρημένη ηλικία, φέρνοντας στην ζωή την Θεοτόκο Μαρία.

Όταν ήρθε ο προσδιορισμένος καιρός, ο Ιωακείμ και η Άννα εκπλήρωσαν την υπόσχεσή τους στον Θεό προσφέροντας την τριετή κόρη τους στον Ναό των Ιεροσολύμων, ως αφιέρωμα στο Θεό, όπου και παρέμεινε μέχρι τα δώδεκά της.

## Θάνατος
Η παράδοση μας πληροφορεί ότι ο Ιωακείμ πέθανε οκτώ χρόνια από τα Εισόδια της κόρης του Μαρίας σε ηλικία 92 ετών, η δε Άννα 11 μήνες μετά τον θάνατο του Ιωακείμ, σε ηλικία 83 ετών. Την Μαρία την απέκτησαν θαυματουργικά σε ηλικία 80 ετών ο Ιωακείμ και 70 η Άννα. Η Θεοτόκος ήταν 11 ετών όταν έμεινε ορφανή και από τους δυο γονείς της. Βρισκόταν ακόμη στο Ναό των Ιεροσολύμων.

## Εορτασμός
Απο τον Χριστιανισμό θεωρείται άγιος και η μνήμη του εορτάζεται μαζί με της Αγίας Άννας στις 9 Σεπτεμβριου εκάστου έτους.

## Δείτε επίσης
* Γενέσιο της Θεοτόκου

## Παραπομπές


Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Άγιοι της Ρωμαιοκαθολικής Εκκλησίας
Κατηγορία:Χριστιανοί άγιοι από την Καινή Διαθήκη
Κατηγορία:Χριστιανοί άγιοι του 1ου αιώνα
Flops

Τα **FLOPS (Floating-point Operations per Second)** ή **Flop/s**, δηλαδή ο αριθμός πράξεων κινητής υποδιαστολής ανά δευτερόλεπτο, είναι μια μετρική της απόδοσης των ηλεκτρονικών υπολογιστών. Πρόκειται για ένα είδος μονάδας μέτρησης της ταχύτητας, που βασίζεται στο πόσες πράξεις κινητής υποδιαστολής μπορεί να εκτελέσει ο υπολογιστής σε ένα δευτερόλεπτο.

## Η διαφορά μεταξύ flops και flop/s
Οι πραγματικοί αριθμοί αποθηκεύονται στους υπολογιστές σε μορφή κινητής υποδιαστολής. Μια πράξη μεταξύ αριθμών κινητής υποδιαστολής, που μπορεί να είναι είτε πρόσθεση, είτε αφαίρεση, είτε πολλαπλασιασμός, είτε διαίρεση, ονομάζεται **flop** (floating point operation). Mετρώντας τoν συνολικό αριθμό πράξεων κινητής υποδιαστολής, μπορούμε να ποσοτικοποιήσουμε τον όγκο εργασίας που απαιτεί κάποιος υπολογισμός που εκτελείται στον υπολογιστή.
Πολλές φορές δημιουργείται σύγχυση μεταξύ της λέξης "flops" όταν αυτή είναι χρησιμοποιείται ως πληθυντικός της λέξης "flop" και του flops όταν αυτή εκφράζει τον αριθμό πράξεων κινητής υποδιαστολής ανά δευτερόλεπτο, όπως αναφέρεται και στον αρχικό ορισμό. Για το λόγο αυτό χρειάζεται να διευκρινίζεται εξ αρχής ποια από τις δύο σημασίες της λέξης flops χρησιμοποιείται στην ανάλυση της απόδοσης ενός αλγορίθμου ή της επίδοσης ενός υπολογιστικού συστήματος.

Η αναφορά στα flops ως μονάδα μέτρησης της απόδοσης, έχει ιδιαίτερη σημασία στον τομέα των επιστημονικών υπολογισμών, όπου γίνεται βαριά χρήση πράξεων κινητής υποδιαστολής. Σε αυτές τις περιπτώσεις τα flops είναι και η προτιμότερη μετρική απόδοσης, σε σχέση με την μέτρηση του αριθμού εντολών που εκτελούνται ανά δευτερόλεπτο.



Με βάση τη μετρική των flops, το ισχυρότερο υπολογιστικό σύστημα τον κόσμο τον Ιούνιο του 2019 έχει Rmax=148,600 TFlop/s , όπου Rmax είναι η μέγιστη τιμή των flop/s όπως υπολογίστηκε με ειδικό λογισμιμό (HPLinpack) 
Το ισχυρότερο υπολογιστικό σύστημα στην Ελλάδα για επιστημονικές εφαρμογές σήμερα (2019) είναι το σύστημα ARIS (Advanced Research Information System). Τέθηκε σε λειτουργία τον Ιούλιο του 2015 από την ΕΔΕΤ Α.Ε. και έχει μέγιστη θεωρητική υπολογιστική ισχύ 444 TFlop/s.

## Παραπομπές


Κατηγορία:Μονάδες μέτρησης πληροφορίας
Κατάλογος δημάρχων Αλεξανδρούπολης

Παρατίθεται ένας κατάλογος με τους δημάρχους της Αλεξανδρούπολης από την απελευθέρωση της πόλης, το 1920 μέχρι σήμερα. Ο πρώτος δήμαρχος μετά την απελευθέρωση ήταν ο Εμμανουήλ Αλτιναλμάζης, τον οποίο διαδέχθηκε ο Κωνσταντίνος Αλτιναλμάζης, ο οποίος υπήρξε και ο μακροβιότερος δήμαρχος της πόλης. Σημερινός δήμαρχος, από το 2019, είναι ο δικηγόρος Γιάννης Ζαμπούκης.

## Δήμαρχοι Αλεξανδρούπολης

## Παραπομπές


Κατηγορία:Δήμαρχοι Αλεξανδρούπολης
Αλεξανδρουπολης
Αυξέντιος Αυξεντίου

Ο **Αυξέντιος Αυξεντίου** (ή **Αυξέντης Αυξεντίου**) είναι Ελληνοκύπριος οικονομολόγος και πολιτικός. Διετέλεσε Υπουργός Οικονομικών της Κύπρου.

## Βιογραφικά στοιχεία
Ο Αυξέντης Αυξεντίου γεννήθηκε στη Λάρνακα το 1932. Σπούδασε στην Ανώτατη Σχολή Οικονομικών και Εμπορικών Επιστημών Αθηνών. Στη συνέχεια απέκτησε μεταπτυχιακό τίτλο από το Πανεπιστήμιο Γεωργίας. Ακολούθως, παρακολούθησε εξειδικευμένες σειρές μαθημάτων στις οικονομικές επιστήμες στην Αγγλία και στις ΗΠΑ.

Αρχικά εργάστηκε σε διάφορες θέσεις στο συγκρότημα των εταιρειών της Ελληνικής Μεταλλευτικής Εταιρείας. Το 1962 ξεκίνησε να εργάζεται στο Υπουργείο Οικονομικών. Προήχθη διαδοχικά στις θέσεις του Ανώτερου και Πρώτου Οικονομικού Λειτουργού. Την περίοδο 1972-1979 διετέλεσε γενικός διευθυντής του Υπουργείου Οικονομικών.

Ήταν νυμφευμένος με τη Στέλλα, το γένος Βανέζη και έχει ένα υιό και μια κόρη.

## Επαγγελματική και Πολιτική διαδρομή
Την 1η Νοεμβρίου 1979 διορίστηκε Υπουργός Οικονομικών στην Κυβέρνηση Σπύρου Κυπριανού 1978, θέση στην οποία παρέμεινε έως την 19 Απριλίου 1982. Ακολούθως διορίστηκε διοικητής της Κεντρικής Τράπεζας Κύπρου. Η θητεία του διήρκεσε από το 1982 έως το 2002.

## Άλλες δραστηριότητες
Αποτελεί μέλος του Ιδρύματος Νέμιτσας.

## Παραπομπές

## Πηγές
*

|-

Κατηγορία:Υπουργοί Οικονομικών (Κύπρος)
Κατηγορία:Κύπριοι οικονομολόγοι
Κατηγορία:Κυβέρνηση Σπύρου Κυπριανού 1978
Κατηγορία:Διοικητές της Κεντρικής Τράπεζας της Κύπρου
Μαργαρίτα (αποσαφήνιση)

Με το όνομα αυτό υπάρχουν οι κάτωθι:

* Μαργαρίτα, όνομα ανθοφόρων φυτών
* Μαργαρίτα (όνομα), γυναικείο όνομα
* Νήσος Μαργαρίτα, νησί της Βενεζουέλας
* Μαργαρίτα (δορυφόρος), φυσικός δορυφόρος του Ουρανού
* 310 Μαργαρίτα, αστεροειδής
* Μαργαρίτα (κοκτέιλ), αλκοολούχο ποτό
* Πίτσα Μαργαρίτα, είδος πίτσας

## Ευγενείς
* Μαργαρίτα Α΄ της Βουργουνδίας
* Μαργαρίτα Α΄ της Δανίας
* Μαργαρίτα Α΄ της Φλάνδρας
* Μαργαρίτα Β΄ της Δανίας
* Μαργαρίτα Β΄ της Φλάνδρας
* Μαργαρίτα Βιλλεαρδουίνου
* Μαργαρίτα Γκοντζάγκα, δούκισσα της Λωρραίνης
* Μαργαρίτα Θηρεσία της Ισπανίας
* Μαργαρίτα, κόμισσα του Ανζού
* Μαργαρίτα του Κουρτεναί-Ναμύρ
* Μαργαρίτα Μπωφόρ
* Μαργαρίτα Ντάγκλας
* Μαργαρίτα ντε Κορ
* Μαργαρίτα ντε Νεϊγύ
* Μαργαρίτα Παλαιολογίνα
* Μαργαρίτα Πολ, 8η κόμισσα του Σόλσμπερι
* Μαργαρίτα Σαξ Κόμπουργκ Γκότα
* Μαργαρίτα Στάφορντ
* Μαργαρίτα Στιούαρτ (γεν. 1455)
* Μαργαρίτα της Βουργουνδίας (π. 1290-1315)
* Πριγκίπισσα Μαργαρίτα της Ελλάδας
* Μαργαρίτα της Αγγλίας
* Μαργαρίτα της Αγγλίας, δούκισσα της Βραβάντης
* Μαργαρίτα της Αυστρίας (1480-1530)
* Μαργαρίτα της Αυστρίας, βασίλισσα της Ισπανίας
* Μαργαρίτα της Βαυαρίας
* Μαργαρίτα της Βαυαρίας (1363-1424)
* Μαργαρίτα της Βαυαρίας, δούκισσα της Σλαβονίας
* Μαργαρίτα του Λουξεμβούργου (1335-1349)
* Μαργαρίτα της Βουργουνδίας-Τονέρ
* Μαργαρίτα της Βουργουνδίας, δούκισσα της Βαυαρίας
* Άννα της Βουργουνδίας (Κόμισσα της Σαβοΐας)
* Μαργαρίτα της Βραβάντης, κόμισσα της Φλάνδρας
* Μαργαρίτα της Γαλλίας (1553-1615)
* Μαργαρίτα της Γαλλίας, βασίλισσα της Αγγλίας
* Μαργαρίτα της Γαλλίας, βασίλισσα της Αγγλίας και της Ουγγαρίας
* Μαργαρίτα της Γαλλίας (1523-1574)
* Μαργαρίτα της Γενεύης
* Μαργαρίτα της Δανίας, βασίλισσα της Σκωτίας
* Μαργαρίτα της Δανίας (1895-1992)
* Μαργαρίτα της Λωρραίνης, δούκισσα της Ορλεάνης
* Μαργαρίτα της Λωρραίνης-Βωντεμόν
* Μαργαρίτα της Ναβάρρας
* Μαργαρίτα της Νορβηγίας
* Μαργαρίτα της Ουγγαρίας
* Μαργαρίτα της Πάρμας
* Μαργαρίτα της Προβηγκίας
* Μαργαρίτα της Σαβοΐας (Βασίλισσα της Ιταλίας)
* Μαργαρίτα της Σαβοΐας-Αόστας, βασίλισσα της Ιταλίας
* Μαργαρίτα της Σαβοΐας (1420-1479) δούκισσα του Ανζού
* Αγία Μαργαρίτα της Σκωτίας
* Μαργαρίτα της Σκωτίας
* Μαργαρίτα Στιούαρτ (1424-1445)
* Μαργαρίτα της Υόρκης
* Μαργαρίτα Τυδώρ
* Μαργαρίτα του Ανζού
* Μαργαρίτα του Ανζού (1430-1482)
* Μαργαρίτα του Αρτουά
* Μαργαρίτα του Βαλουά (1295-1342)
* Μαργαρίτα του Δυρραχίου
* Μαργαρίτα του Ηνωμένου Βασιλείου
* Μαργαρίτα του Κεντ
* Μαργαρίτα του Κονώτ
* Μαργαρίτα του Λ'Αιγκλ
* Μαργαρίτα του Λουξεμβούργου
* Μαργαρίτα του Μπλουά
* Μαργαρίτα του Νεβέρ
* Μαργαρίτα του Παλατινάτου
* Μαργαρίτα του Σουασσόν, βασίλισσα της Αρμενίας
* Μαργαρίτα του Χάντινγκτον
* Μαργαρίτα των Βουρβόνων
* Μαργαρίτα των Βουρβόνων (1438-1483)
* Μαργαρίτα των Βουρβόνων, βασίλισσα της Ναβάρρας
* Μαργαρίτα της Πάρμας (1847-1893)
* Μαργαρίτα της Πάρμας (1847-1893), κόμισσα του Κολόρνο
* Μαργαρίτα των Λουζινιάν
* Μαργαρίτα των Μεδίκων
* Μάργκαρετ Φρένκουλλα
Σεμίσι Σίκα

Ο **Σεμίσι Σίκα** (Sēmisi Kioa Lafu Sika, 31 Ιανουαρίου 1968-) είναι πολιτικός και επιχειρηματίας από τις Τόνγκα, βουλευτής από το 2010 και υπηρέτησε ως υπηρεσιακός πρωθυπουργός της Τόνγκα από τις 12 Σεπτεμβρίου ως τις 8 Οκτωβρίου 2019 έπειτα από τον θάνατο του πρωθυπουργού Ακιλίσι Ποχίβα.

## Σταδιοδρομία και ακτιβισμός
Ο Σίκα είναι ιδιοκτήτης ενός καταστήματος και μιας εταιρείας προμήθειας (κέιτερινγκ). Επί μακρόν υποστηρίζει το δημοκρατικό κίνημα της Τόνγκα. Το 2007, μαζί με άλλα δύο άτομα, ανάμεσα στα οποία και ο αρχηγός του Κινήματος για τα Ανθρώπινα Δικαιώματα και τη Δημοκρατία, Ακιλίσι Ποχίβα, διώχθηκε δικαστικά επειδή ηγήθηκε μιας πορείας διαμαρτυρίας τον Ιούνιο του 2006.

## Πολιτική σταδιοδρομία
Μέλος του Δημοκρατικό Κόμματος των Νησιών της Φιλίας, ο Σίκα εξελέγη βουλευτής στην περιφέρεια Β΄ Τονγκατάπου (Tongatapu 2) έπειτα από τις γενικές εκλογές του 2010. Επανεξελέγη στις εκλογές του 2014 και του 2017. 

Ο Σίκα έγινε υπηρεσιακός πρωθυπουργός μετά τον θάνατο του πρωθυπουργού Ακιλίσι Ποχίβα στις 12 Σεπτεμβρίου 2019, υπηρετώντας επί έναν μήνα.

## Παραπομπές


Κατηγορία:Πρωθυπουργοί της Τόνγκα
Δημήτρης Κλωνάρας

Ο **Δημήτρης Κλωνάρας** (γεν. 27 Φεβρουαρίου 2001) είναι Έλληνας επαγγελματίας καλαθοσφαιριστής με καταγωγή από τα Γρεβενά, ο οποίος αγωνίζεται για τους Καλιφόρνια Γκόλντεν Μπίαρς, κολεγιακή ομάδα του Πανεπιστημίου του Μπέρκλεϊ στη Καλιφόρνια.

Έχει συμμετάσχει στο Ευρωμπάσκετ Κ-18 2019 με την εθνική ομάδα της Ελλάδας. Ξεκίνησε την ενασχόληση του με τη καλαθοσφαίριση από τις ακαδημίες του ΠΑΟΚ. Την αγωνιστική περίοδο 2016-17 αναδείχθηκε Πολυτιμότερος Παίκτης του Πανελληνίου Πρωταθλήματος Παίδων.

## Παραπομπές


Κατηγορία:Έλληνες καλαθοσφαιριστές
Κατηγορία:Καλαθοσφαιριστές ΠΑΟΚ
Σταυρός Αιτωλοακαρνανίας

*Για οικισμούς της Ελλάδας με το ίδιο όνομα δείτε: [[Σταυρός (αποσαφήνιση)]]*

Ο **Σταυρός** είναι ημιορεινό χωριό του Περιφερειακής Ενότητας Αιτωλοακαρνανίας με υψόμετρο 500 μέτρα.

## Γενικά στοιχεία
Ο Σταυρός βρίσκεται προς τα δυτικά όρια με την Περιφερειακή Ενότητα Ευρυτανίας, ανάμεσα στις τεχνητές λίμνες Καστρακίου (Α.) και Κρεμαστών (Ν.). Απέχει 31 χλμ. Β.-ΒΔ. από το  Αγρίνιο και μέσα από το χωριό περνάει η ΕΟ Καρπενησίου - Αγρινίου. Η παλιά ονομασία του είναι *Τσιάκλα* και έτσι αναφέρεται το 1951 να ανήκει στην τότε κοινότητα Αμπελίων. Το 1954 μετονομάζεται σε Σταυρός. Σύμφωνα με το πρόγραμμα ''Καλλικράτης'' ανήκει στην τοπική κοινότητα Αμπελίων που υπάγεται στη δημοτική ενότητα Παρακαμπυλίων του Δήμου Αγρινίου και σύμφωνα με την απογραφή 2011 έχει πληθυσμό 15 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Η Αδυναμία του Μπολσεβίκου

**Η Αδυναμία του Μπολσεβίκου** (ισπανικά: *La flaqueza del bolchevique*) είναι ισπανική δραματική ταινία του 2003. Βασίζεται στο ομώνυμο βιβλίου του Λορένθο Σίλβα.

## Υπόθεση
Η ταινία λαμβάνει χώρα στην Ισπανία, όπου ένας μεσήλικας άνδρας οδηγεί και τρακάρει την άκρη του αυτοκινήτου μιας γυναίκας, ονόματι Σονσόλες. Οι δύο τους τσακώνονται και τότε ο εξοργισμένος επιχειρηματίας αρχίζει να την παρενοχλεί κάνοντας άσεμνα σχόλια στο τηλέφωνό της. Αρχίζει να την παρακολουθεί, γεγονός που τον οδηγεί στο σχολείο που φοιτά η μικρή αδελφή της, η Μαρία. Την ακολουθεί και της συστήνεται με ψεύτικο όνομα και επάγγελμα. Αρχίζουν να περνάνε χρόνο μαζί, πηγαίνοντας στο πάρκο και έπειτα στην πισίνα. Αργότερα η Μαρία μαθαίνει ότι το αληθινό του όνομα είναι Πάμπλο Λόπεθ. Ωστόσο, ενώ αρχικά είναι διστακτική, εν τέλει υποχωρεί και συνεχίζουν να βλέπουν ο ενας τον άλλον. Ο Πάβλο αρχίζει να τρέφει τρυφερά αισθήματα για τη Μαρία. Εν τω μεταξύ, ο πρώην εραστής της Σονσόλες επισκευάζει τη συσκευή στο σταθερό τηλέφωνό της, με σκοπό να εντοπίζει αγνώστους αριθμούς και έτσι μαθαίνει ότι πίσω από τις κλήσεις κρυβόταν ο Πάμπλο. Παρόλα αυτά, δε γνωρίζει την σχεση της αδελφής της μαζί του, συνεπώς προσλαμβάνει τρεις μπράβους για να του επιτεθούν και να πάρει το μάθημά του. Η ιστορία όμως λαμβάνει μια δυσάρεστη τροπή, όταν οι αλήτες εντοπίζουν τον Πάμπλο, η Μαρία είναι μαζί του και πέφτει θύμα κακοποίησης από εκείνους. Ραρόλο που ο Πάμπλο προσπαθεί σκληρά να τη σώσει, εκείνοι τον εμποδίζουν. Όταν η Μαρία προσπαθεί να σώσει τον εαυτό της με το να αμυνθεί, κλωτσάει τον έναν από τους μπράβους και εκείνος με τη σειρά του τη σπρώχνει σε έναν βράχο και εκείνη πεθαίνει. Ο Πάμπλο καταβεβλημένος από θλίψη και πόνο μένει δίπλα της μέχρις ότου φθάσει η αστυνομία και τον συλλάβει. Στη φυλακή, του έρχεται μια ανάμνηση της Μαρίας και αρχίζει να αισθάνεται χαρούμενος.

## Ηθοποιοί και χαρακτήρες
* Λουίς Τοσάρ ως Πάμπλο Λόπεθ 
* Μαρία Βαλβέρδε ως Μαρία 
* Μαρία Ρεχέρας ως Σονσόλες
* Νάταλι Πόθα ως Εύα
* Μανόλο Σόλο ως Φρανθίσκο
* Ρουβέν Οτσανδιάνο ως Μάνου
* Χόρδι Δάουδερ ως Αλφρέδο
* Ενρικέτα Καρβαγιέιρα ως Ντολόρες 
* Γιοράνα Σερράνο ως Άλμπα

## Εξωτερικοί σύνδεσμοι
* 

Κατηγορία:Ταινίες του 2003
Κατηγορία:Ισπανικές ταινίες
Κατηγορία:Ισπανόφωνες ταινίες
Κατηγορία:Ισπανικές δραματικές ταινίες
Κατηγορία:Αισθηματικές ταινίες
Μεταξάς Αιτωλοακαρνανίας

*Για οικισμό της Ελλάδας με το ίδιο όνομα δείτε: [[Μεταξάς Κοζάνης]]*

Ο **Μεταξάς** είναι ημιορεινό χωριό του Περιφερειακής Ενότητας Αιτωλοακαρνανίας με υψόμετρο 440 μέτρα, το οποίο βρίσκεται νοτιοανατολικά της λίμνης Τριχωνίδας. Απέχει 39 χλμ. ΝΔ. από το  Αγρίνιο, 38 χλμ. ΒΑ. από το Μεσολόγγι και 27 χλμ. ΒΔ. από τη Ναύπακτο. Αναφέρεται επίσημα το 1835 στο ΦΕΚ 19Α - 07/12/1835 ως *Μεταξά* να ανήκει στον τότε δήμο Μακρυνείας. Σύμφωνα με το πρόγραμμα ''Καλλικράτης'' μαζί με την Αγία Τριάδα, Αγίους Αποστόλους, Κυψέλη και Μακρινού αποτελούν την τοπική κοινότητα Μακρινούς που υπάγεται στη δημοτική ενότητα Μακρυνείας του Δήμου Αγρινίου και σύμφωνα με την απογραφή 2011 έχει πληθυσμό 50 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ηλίας Βλαβάκης

Ο **Ηλίας Βλαβάκης** (1949  -  14 Νοεμβρίου 1998) ήταν Έλληνας διεθνής αθλητής καλαθοσφαίρισης και προπονητής. Αγωνίστηκε στην ομάδα του Πανελληνίου Γ.Σ. τις δεκαετίες του ’60 και ’70 (1959 – 1973), ενώ ως προπονητής στα τμήματα υποδομής του συλλόγου, τον οδήγησε στην κατάκτηση του Πανελλήνιου πρωταθλήματος Εφήβων (1985).  Υπήρξε, επίσης, προπονητής σε Ηλυσιακό, Πρωτέα, Ολυμπιάδα Αιγάλεω κ.α. συλλόγους. Τα τελευταία χρόνια της ζωής του αντιμετώπιζε προβλήματα υγείας, με αποτέλεσμα να πεθάνει από ανακοπή καρδιάς στις 14/11/1998. Κηδεύτηκε, δύο ημέρες μετά, από το Γ΄ Νεκροταφείο Αθηνών.
## Παραπομπές


Κατηγορία:Έλληνες προπονητές καλαθοσφαίρισης
Κατηγορία:Έλληνες καλαθοσφαιριστές
Κατηγορία:Καλαθοσφαιριστές Πανελληνίου
Στέργιος Κουφός

Ο **Στέργιος Κουφός** (γεν. 19 Νοεμβρίου 1964) είναι Έλληνας πρώην αθλητής καλαθοσφαίρισης και νυν προπονητής. Ξεκίνησε την καριέρα του σε μικρή ηλικία -παίζοντας σαν πλέι-μέικερ- από τον Α.Σ. Παπάγου στον οποίο αγωνίστηκε επί 15 συνεχή έτη (1979 – 1993). Ως προπονητής έχει εργαστεί σε πολλές ομάδες, ενώ οι μεγαλύτερες εγχώριες επιτυχίες του είναι η άνοδος με το σύλλογο του Χολαργού στο πρωτάθλημα της Α1 ανδρών το 2018 και με το Ρέθυμνο το 2007 (με την ομάδα αυτή ήταν φιναλίστ στον τελικό του Κυπέλλου Ελλάδας, το 2007). Δούλεψε και στο εξωτερικό (Κατάρ) όπου κατέκτησε τέσσερις τίτλους  (2 πρωταθλήματα, ένα κύπελλο και το πρωτάθλημα Αραβικών ομάδων) με το σύλλογο Αλ Ραγιάν, με τον οποίο αναδείχτηκε προπονητής της χρονιάς (2015).

## Παραπομπές


Κατηγορία:Έλληνες προπονητές καλαθοσφαίρισης
Κατηγορία:Έλληνες προπονητές καλαθοσφαίρισης στο εξωτερικό
Κατηγορία:Προπονητές καλαθοσφαίρισης Α.Ο. Δάφνης
Κατηγορία:Προπονητές καλαθοσφαίρισης Ηλυσιακού
Κατηγορία:Προπονητές καλαθοσφαίρισης Ηρακλή Θεσσαλονίκης
Κατηγορία:Προπονητές καλαθοσφαίρισης Ιωνικού Νίκαιας
Κατηγορία:Προπονητές καλαθοσφαίρισης Ρεθύμνου
Αγάθη της Λωρραίνης

Η **Αγάθη**, γαλλ. Agathe (π. 1120 - Απρίλιος 1147) από τον Οίκο της Λωρραίνης ήταν κόρη του δούκα της Λωρραίνης και με τον γάμο της έγινε κόμισσα της Βουργουνδίας.

## Βιογραφία
Ήταν η πρώτη κόρη του Σιμόν Α΄ δούκα της Λωρραίνης και της Αδελαΐδας των Ρέγκιναρ, κόρης του Ερρίκου Β΄ κόμη του Λουβαίν.

## Οικογένεια
Παντρεύτηκε τον Ρενώντ Γ΄ των Ιβρέα κόμη της Βουργουνδίας και είχε τέκνα:
* Βεατρίκη Α΄ 1143-1184, κόμισσα της Βουργουνδίας, παντρεύτηκε τον Φρειδερίκο Α΄ των Χοενστάουφεν δούκα της Σουαβίας & βασιλιά της Γερμανίας.
* πέντε άλλα παιδιά απεβίωσαν μικρά.

## Πρόγονοι





## Παραπομπές


## Πηγές
* Gesta Friderici
* Chronica Albrici Monachi Trium Fontium
* Agathe de Lorraine
* Continuatio Admuntensis

Κατηγορία:Οίκος της Λωρραίνης
Ελένη Μπακοπάνου

Η **Ελένη Μπακοπάνου**, (γεν. 1954 στο Άργος) είναι Καναδή πολιτικός.

Η Μπακοπάνου ήταν μέλος του Φιλελεύθερου Κόμματος του Καναδά στη Βουλή των Κοινοτήτων του Καναδά, εκπροσωπώντας την περιφέρεια Αουντσίκ από το 1997 έως το 2006 και την περιφέρεια Σαιν-Ντενί από το 1993 έως το 1997. Η Μπακοπάνου έχει διατελέσει σύμβουλος πολιτικής. Ήταν πρώην Βοηθός Αναπληρωτής Πρόεδρος όλων των Επιτροπών και πρώην κοινοβουλευτικός γραμματέας του Υπουργού δικαιοσύνης της χώρας (1997–1999). Η Μπακοπάνου ονομάστηκε κοινοβουλευτική γραμματέας του υπουργού κοινωνικής ανάπτυξης με ειδική έμφαση στην κοινωνική οικονομία στις 20 Ιουλίου 2004. Επίσης υπηρέτησε ως πρόεδρος της μόνιμης επιτροπής Ιθαγένειας και Μετανάστευσης, και αντιπρόεδρος της μόνιμης επιτροπής για την καναδική κληρονομιά.

Την άνοιξη του 2004 η Μπακοπάνου έγραψε ένα βιβλίο με τίτλο *Πολιτική Πρόσληψη και Γυναίκες στην Εκλογική Διαδικασία*. Υποστηρίζει ότι οι γυναίκες αντιμετωπίζουν ακόμα σοβαρά εμπόδια στο στόχο της πλήρης συμμετοχής στην δημόσια ζωή. Υποστηρίζει ότι οι γυναίκες που έχουν διαφορετικό χαρακτήρα για την προοδευτική πολιτική πρέπει να ενθαρρυνθούν περισσότερο να μπουν στην πολιτική.

Η Μπακοπάνου έχει αποφοιτήσει με πτυχίο μπάτσελορ στη πολιτική επιστήμη και ιστορία από το Πανεπιστήμιο ΜακΓκίλ, όπου εκεί σπούδασε και νομική. Είναι παντρεμένη με δύο παιδιά.

Η Μπακοπάνου συμμετείχε στις ομοσπονδιακές εκλογές του 2008 αλλά δεν εξελέγη. 

Στις κεμπεκιανές γενικές εκλογές του 2012 ήταν υποψήφια στην εκλογική περιφέρεια Κρεμαζί για το Φιλελεύθερο Κόμμα του Κεμπέκ αλλά δεν εξελέγη. 

## Παραπομπές


Κατηγορία:Καναδοί πολιτικοί
Παπιαμέντο

**Παπιαμέντο** ονομάζεται η Κρεολική γλώσσα που ομιλείται στις Ολλανδικες Αντίλλες. Είναι η πιο διαδεδομένη ομιλούμενη γλώσσα στο σύμπλεγμα νήσων ABC της Καραϊβικής έχοντας επίσημη χρήση στις νήσους Αρούμπα και Κουρασάο. Είναι επίσης αναγνωρισμένη γλώσσα στις νήσους Μποναίρ, Άγιο Ευστάθιο και Σάμπα.

## Εξωτερικοί σύνδεσμοι
* 

Κατηγορία:Γλώσσες της Ολλανδίας
Κρεολική γλώσσα
Αλίκη της Νορμανδίας

Η **Αλίκη**, γαλλ. Alice (π. 1002 - 1038) από τον Οίκο της Νορμανδίας ήταν κόρη του δούκα της Νορμανδίας και με τον γάμο της έγινε κόμισσα της Βουργουνδίας.

## Βιογραφία
Ήταν η πρώτη κόρη του Ριχάρδου Β΄ δούκα της Νορμανδίας και της Ιουδήθ των Ρεν, κόρης του Κόναν Α΄ δούκα της Βρετάνης.

## Οικογένεια
Παντρεύτηκε τον Ρενώ Α΄ των Ιβρέα κόμη της Βουργουνδίας και είχε τέκνα:
* Γουλιέλμος 1020-1087, κόμης της Βουργουνδίας.
* Γκυ π.1025-1069, κόμης του Μπριον & του Βερνόν.
* Ούγος π. 1037-π. 1086, υποκόμης του Λομ-λε-Σωνιέ, κύριος του Μονμορό, Ναβιγύ & Σε.
* Φαλκόν/Φουκ.
* Αλμπεράντα, παντρεύτηκε τον Ροβέρτο των Ωτβίλ τον *Γυισκάρδο* δούκα της Απουλίας & Καλαβρίας.

## Πρόγονοι

## Παραπομπές


## Πηγές
* Douglas, David C. (1964). William the Conqueror: The Norman Impact Upon England. University of California Press.
* Fegley, Randall (2002). The Golden Spurs of Kortrijk: How the Knights of France Fell to the Foot Soldiers of Flanders in 1302. McFarland & Co. Inc.
* van Houts, Elisabeth, ed. (2000). The Normans in Europe. Manchester University Press.

Κατηγορία:Οίκος της Νορμανδίας
Γιώργος Αγιασωτέλης

Ο **Γιώργος Αγιασωτέλης** (γεν. 1 Σεπτεμβρίου 1961, ύψος 2,05 μ.) είναι πρώην διεθνής (12 συμμετοχές στην Εθνική Ομάδα των ανδρών) αθλητής καλαθόσφαιρας. Αγωνίστηκε στον Γ.Σ. Περιστερίου  (ξεκίνησε το 1972 από το παιδικό τμήμα του συλλόγου) και στην ΑΕΚ (υπέγραψε το καλοκαίρι του 1981), με σημαντική προσφορά, επί σειρά ετών στις θέσεις του πάουερ- σέντερ φόργουορντ (4άρι - 5άρι). Ήταν ο πρώτος Περιστεριώτης που κλήθηκε στην Εθνική Ομάδα, αλλά και που μετεγγράφηκε σε μεγάλη ομάδα. Αγωνίστηκε, επίσης, στο Μίλωνα και τον Κολοσσό Ρόδου. Τα τελευταία χρόνια λαμβάνει μέρος στο «Εργασιακό Πρωτάθλημα Νίκος Γκάλης», ενώ παράλληλα, εργάζεται ως προπονητής.
## Παραπομπές


Κατηγορία:Έλληνες καλαθοσφαιριστές
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Εθνικής Ελλάδας
Νίκος Φάσουρας

Ο **Νίκος Φάσουρας** (7 Ιανουαρίου 1968 – 16 Οκτωβρίου 2010), ήταν Έλληνας διεθνής αθλητής καλαθοσφαίρισης και προπονητής υποδομών του αθλήματος. Με ύψος 2,11 μ. αγωνίστηκε ως σέντερ και πάουερ φόργουορντ. 

## Σταδιοδρομία

### Ως αθλητής
Υπήρξε μέλος επί σειρά ετών (1984 – 1996) στο Γ.Σ. Περιστερίου, με τον οποίο κέρδισε άνοδο στην Α1 ανδρών. Έπαιξε, επίσης, στον Γ.Σ. Αμαρουσίου, στον Άλιμο και στο Αιγάλεω (περίοδος 1998-99, Γ'  Εθνική, 25 αγώνες - 196 πόντοι). Συνολικά, έπαιξε σε 98 παιχνίδια στα πρωταθλήματα της Α1 και της Α2. 

### Ως προπονητής
Ξεκίνησε την προπονητική του σταδιοδρομία το 2002. Εργάστηκε αρχικά στον Αρίωνα Αμαρουσίου κι εν συνεχεία αποτέλεσε μέλος του ανδρικού τμήματος του Περιστερίου. 

Το μεγαλύτερο μέρος της καριέρας του, όμως, το πέρασε σε νεανικά και παιδικά τμήματα. Υπήρξε τεχνικός στα τμήματα υποδομής των Κουκουβάουνων και του ΑΣΟΧ Φοίβος, καθώς και στο αναπτυξιακό πρόγραμμα της ΕΣΚΑ.

Αποτέλεσε, επίσης, συνεργάτη του Γιώργου Κολτσίδα στη γυναικεία ομάδα του Περιστερίου, προπονητής στις Νεάνιδες, ενώ ήταν μέλος του ΣΕΠΚ.

## Εθνική ομάδα
Ο Νίκος Φάσουρας πραγματοποίησε το ντεμπούτο του με την Εθνική Ελλάδας στις 16 Απριλίου του 1987, στην Ελευσίνα. Έκτοτε, συμμετείχε σε 29 παιχνίδια αντιπροσωπευτικών συγκροτημάτων, τα εννέα εκ των οποίων ήταν με την Εθνική Ανδρών. Η τελευταία παρουσία του με το εθνόσημο στο στήθος ήταν το 1991, σε φιλικό αγώνα με τη Βουλγαρία, στη Θεσσαλονίκη. Συνολικά πέτυχε 91 πόντους, με την καλύτερη εμφάνισή του να γίνεται στις 23 Νοεμβρίου 1990, όταν σημείωσε 9 πόντους στη νίκη της ελληνικής ομάδας επί της Βουλγαρίας, για το Βαλκανικό Πρωτάθλημα.

## Προσωπική ζωή
Ο Νίκος Φάσουρας ήταν νυμφευμένος και είχε αποκτήσει δύο κόρες.

## Θάνατος
Πέθανε στα 42 του χρόνια από καρκίνο. Η νεκρώσιμος ακολουθία τελέστηκε στον ιερό ναό των Αγίων Ταξιαρχών.

## Τιμές
Ο Γ.Σ. Περιστερίου, τιμώντας τη μνήμη του, οργανώνει τουρνουά με το όνομά του, ενώ έχει αποσύρει, τιμητικά, τη φανέλα του με το νούμερο 13.

## Παραπομπές


Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Αιγάλεω
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Α2 Εθνικής Ελλάδας
Μαρία Ιωαννίδου (ηθοποιός)

Η **Μαρία Ιωαννίδου** είναι Ελληνίδα ηθοποιός και χορεύτρια του θεάτρου, της τηλεόρασης και του κινηματογράφου.

## Προσωπική ζωή

Πρώτος της σύζυγος υπήρξε για λίγο ο ηθοποιός Βαγγέλης Σειληνός και δεύτερος σύζυγός της υπήρξε ο δημοσιογράφος και παρουσιαστής Φρέντυ Γερμανός, με τον οποίο ήταν παντρεμένη μέχρι τον θάνατο του το 1999.  Θετή της κόρη ήταν η παρουσιάστρια Ναταλία Γερμανού.
## Φιλμογραφία

## Παραπομπές


## Εξωτερικοί σύνδεσμοι
*

Κατηγορία:Έλληνες χορευτές
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Ερμεντρούδη του Ρουσί

Η **Ερμεντρούδη**, (γαλλ.:Ermentrude, 958 - 5 Μαΐου 1005) από τον Οίκο του Ρουσύ ήταν κόρη του κόμη του Ρουσύ και με τους γάμους της έγινε πρώτα κόμισσα του Μακόν και μετά κόμισσα της Βουργουνδίας.

## Βιογραφία
Ήταν η πρώτη κόρη του Ρενώ κόμη του Ρουσύ και της Αλμπεράλντε των Ρέγκιναρ, κόρης του Γιλβέρτου δούκα της Λωρραίνης.

## Οικογένεια
Παντρεύτηκε πρώτα τον Αλμπέρικ Β΄ κόμη του Μακόν.

Έπειτα έκανε δεύτερο γάμο με τον Όθωνα-Γουλιέλμο κόμη της Βουργουνδίας και είχε τέκνα:
* Γκυ Α΄ π.975-1006, κόμης του Μακόν.
* Ματίλντα, παντρεύτηκε τον Λαντρί κόμη του Νεβέρ.
* Γκέρμπεργκα, παντρεύτηκε τον Γουλιέλμο Β΄ των Μποζονιδών κόμη της Προβηγκίας.
* Ρενώ Α΄ π.990-1057, κόμης της Βουργουνδίας.
* Αγνή απεβ. 1068, παντρεύτηκε πρώτα τον Γουλιέλμο Ε΄ των Πουατιέ δούκα της Ακουιτανίας και μετά τον Γοδεφρείδο Β΄ των Ινζελζέ κόμη του Ανζού.

## Παραπομπές


## Πηγές
* Bouchard, Constance Brittain (1987). Sword, Miter, and Cloister: Nobility and the Church in Burgundy, 980-1198. Cornell University Press.
Commire, Anne; Klezmer, Deborah, eds. (2000). Women in World History: Ead-Fur. Yorkin Publications.

Κατηγορία:Δούκισσες της Βουργουνδίας
Α.Π.Ο. Αταλάντη

Ο **Αθλητικός Ποδοσφαιρικός Όμιλος «η Αταλάντη»**, γνωστός και συντετμημένα ως **Α.Π.Ο. Αταλάντη**, είναι αθλητικός σύλλογος με έδρα την Αταλάντη Φθιώτιδας και επίσημο έτος ίδρυσης το 1968. Δραστηριοποιείται από ιδρύσεως του στο άθλημα του ποδοσφαίρου και διατηρεί τμήμα ποδοσφαίρου. Ανήκει στη δύναμη της Ε.Π.Σ. Φθιώτιδας και κορυφαίες στιγμές στην ιστορία του είναι οι συμμετοχές του στην Δ΄ Εθνική κατηγορία. 

Από τη σεζόν 2019-20 έως την σεζόν 2021-22 αγωνίστηκε στην Γ΄ Εθνική ερασιτεχνική κατηγορία. Έδρα του Α.Π.Ο. Αταλάντη αποτελεί το Δημοτικό γήπεδο Αταλάντης.

## Ιστορικό
Στις 13 Ιουνίου του 1968 ιδρύθηκε επίσημα ο **Αθλητικός Ποδοσφαιρικός Όμιλος «η Αταλάντη»**, έπειτα από συγχώνευση του «Αίαντος Λοκρού» που ιδρύθηκε το 1928 με τμήματα ποδοσφαίρου και στίβου και του «Ολυμπιακού Αταλάντης» που ιδρύθηκε το 1931 με τμήμα ποδοσφαίρου. Από την ίδρυση του αγωνίζεται επίσημα στα πρωταθλήματα της Ε.Π.Σ. Φθιώτιδας.

Τη σεζόν 1982-83 αγωνίστηκε στο Εθνικό ερασιτεχνικό πρωτάθλημα, πρώτη του παρουσία σε εθνική κατηγορία. Τη σεζόν 1984-85 έφτασε για πρώτη φορά στον τελικό του κυπέλλου Ε.Π.Σ. Φθιώτιδας, όπου και ηττήθηκε από τον Α.Π.Ο.Κ. Βελούχι. Τη σεζόν 1992-93 έφτασε για δεύτερη φορά στην ιστορία της στον τελικό, όπου επικρατώντας του Α.Ο. Μαλεσίνας με 2-1 αναδείχθηκε για πρώτη φορά κυπελλούχος Φθιώτιδας, για να αναδειχθεί ξανά κυπελλούχος τη σεζόν 1995-96 νικώντας στον τελικό τον Ολυμπιακό Ανθήλης.

Το 1992 αναδείχθηκε πρωταθλήτρια Φθιώτιδας για πρώτη φορά στην ιστορία της και κέρδισε την άνοδο στην Δ΄ Εθνική κατηγορία, όπου αγωνίστηκε συνεχώς τις χρονιές 1992-93, 1993-94 και 1994-95, με τελευταία παρουσία τη σεζόν 2002-03. Το 2019 και έπειτα από 27 χρόνια κατέκτησε για δεύτερη φορά στην ιστορία της το πρωτάθλημα Φθιώτιδας και κέρδισε την άνοδο στην Γ΄ Εθνική ερασιτεχνική κατηγορία, ενώ έκανε το νταμπλ κατακτώντας παράλληλα το κύπελλο Φθιώτιδας για τρίτη φορά στην ιστορία της.

## Παραπομπές


## Εξωτερικοί σύνδεσμοι

*Επίσημη σελίδα facebook του Α.Π.Ο. Αταλάντη 

Κατηγορία:Αθλητικοί σύλλογοι Φθιώτιδας
Κατηγορία:Ιδρύσεις ποδοσφαιρικών ομάδων το 1968
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις αθλητικών συλλόγων το 1968
Γερβέργη του Σαλόν

Η **Ζερμπέργκα**, γαλλ. Gerberga (π. 940 - 986/91) από τον Οίκο του Σαλόν ήταν κόρη του κόμη του Σαλόν και με τους γάμους της έγινε πρώτα βασίλισσα της Λομβαρδίας (950-963) & μαρκησία της Ιβρέας (965-970) και μετά κόμισσα της Βουργουνδίας (π.973-986/91).

## Βιογραφία
Ήταν η πρώτη κόρη του Λάμπερτ κόμη του Σαλόν και της Αδελαΐδας, κόρης του Γιλβέρτου δούκα της Βουργουνδίας.

Ο γιος της Όθων-Γουλιέλμος νυμφεύτηκε την Ερμεντρούδη του Ρουσί, χήρα του Αλμπέρικ Β΄ κόμη του Μακόν, και έγινε κόμης του Μακόν. Παλαιότερα υπήρχε η αντίληψη, ότι ο Όθων-Γουλιέλμος κληρονόμησε το Μακόν από τη μητέρα του, έτσι αυτή απεκαλείτο εσφαλμένα *Ζερμπέργκα του Μακόν*, αντί του ορθού *Ζερμπέργκα του Σαλόν*.

## Οικογένεια
Παντρεύτηκε πρώτα π. το 956 τον Άνταλμπερτ των Ιβρέα βασιλιά των Λομβαρδών και είχε τέκνα:
* Όθων-Γουλιέλμος 955/62-1026, κόμης της Βουργουνδίας.
* Γκιζέλα, παντρεύτηκε τον Άνσελμ Α΄ της Σαβόνα.

Ο Αδαλβέρτος απεβίωσε π. το 973 και η Ζερμπέργκα έκανε π. το 973 δεύτερο γάμο, με τον Ερρίκο Α΄ των Καπετιδών δούκα της Βουργουνδίας. Δεν απέκτησαν απογόνους και ο Ερρίκος Α΄ υιοθέτησε τον Όθωνα-Γουλιέλμο, δίνοντάς του το 982 την κομητεία της Βουργουνδίας.

## Πηγές
* Constance Brittain Bouchard, Sword, Miter, and Cloister; Nobility and the Church in Burgundy, 980–1198 (Ithaca, N.Y.: Cornell University Press, 2009 [1987]).
* E. Brandenburg, Die Nachkommen Karls des Großen (Verlag Degener & Co Neustadt an der Aisch, 1998).
* Detlev Schwennicke, Europäische Stammtafeln: Stammtafeln zur Geschichte der Europäischen Staaten, vol. 2 (Marburg, Germany: J. A. Stargardt, 1984).
* A. Thiele, Erzählende genealogische Stammtafeln zur europäischen Geschichte Band II, Teilband 2 Europäische Kaiser-, Königs- und Fürstenhäuser II Nord-, Ost- und Südeuropa (R.G. Fischer Verlag, 1994).

Κατηγορία:Δούκισσες της Βουργουνδίας
Κατηγορία:Κόμισσες της Προβηγκίας
Κατηγορία:Βασίλισσες της Ιταλίας
Δημήτρης Παπαδάκης (ηθοποιός)

Ο Δημήτρης Παπαδάκης (18 Νοεμβρίου 1988) είναι Έλληνας ηθοποιός. Έγινε περισσότερο γνωστός στο τηλεοπτικό κοινό από το ρόλο του ως Σήφης Καραντίνης στη δραματική σειρά του Mega Channel με τον τίτλο Κλεμμένα όνειρα, την περίοδο 2011-2013.

## Βιογραφικό
Γεννήθηκε στο Κέιπ Τάουν, κατάγεται από τα Ζωνιανά και μεγάλωσε στον Άγιο Νικόλαο της Κρήτης. Σπούδασε υποκριτική στην δραματική σχολή Αθηνών και κοινωνικές επιστήμες και μίντια στο Πανεπιστήμιο Εκκλησιών του Καντέρμπουρι.  

### Τηλεόραση
Πραγματοποίησε το τηλεοπτικό του ντεμπούτο, τον Απρίλιο του 2009, στο ριάλιτι μαγειρικής του Alpha TV Κάτι Ψήνεται, στην δεύτερη εβδομάδα της εκπομπής, όπου μάλιστα είχε κερδίσει με ισοβαθμία, μαζί με έναν ακόμα συμπαίκτη του, την εβδομάδα αυτή.
Αμέσως μετά, τη σεζόν 2011-2012 πρωταγωνίστησε στην δραματική σειρά του Δημήτρη Αρβανίτη, Κλεμμένα όνειρα, έχοντας έναν από τους βασικούς ρόλους. Στην συνέχεια εμφανίστηκε στην σειρά όρκος σιωπής στον ρόλο του Άγγελου Ελευθερίου, 
στην σειρά 9 μήνες στον ρόλο του Άλκη, 
και στην Κυπριακή σειρά Γαλάτεια στον ρόλο του Άγγελου. 

### Φιλμογραφία

## Αναφορές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Αδελαΐδα του Βόμπουργκ

H **Αδελαΐδα**, γερμ. Adelheid/Adela (π. 1125 - 25 Μαΐου μετά το 1187) από τον Οίκο του Βόμπουργκ ήταν κόρη του μαργράβου του Βόμπουργκ και με τον γάμο της έγινε δούκισσα της Σουαβίας (1147-) & βασίλισσα της Γερμανίας (1152-53).

## Βιογραφία
Ήταν κόρη του Ντήπολντ Γ΄ μαργράβου του Βόμπουργκ και μάλλον της Αδελαΐδας των Πιάστ, κόρης του Βλάντισλαφ Α΄ Χέρμαν δούκα της Πολωνίας.

Οι πρόγονοι του πατέρα της εξουσίαζαν την περιοχή Έγκερλαντ στη μαρκιωνία του Νόρντγκαου της Βαυαρίας, από την εποχή του Ερρίκου Δ΄ της Γερμανίας. Όμως όταν το 1146 απεβίωσε ο Ντήπολντ Γ΄, ο Κορράδος Γ΄ των Χοενστάουφεν βασιλιάς της Γερμανίας κατέλαβε την περιοχή και για να εξασφαλίσει την κτήση, νύμφευσε τον ανιψιό του Φρειδερίκο με την Αδελαΐδα στο Έγκερ πριν το 1147. Ο Φρειδερίκος (Α΄) είχε μόλις επιστρέψει από τη Β΄ Σταυροφορία και διαδέχθηκε τον πατέρα του Φρειδερίκο Β΄ στο δουκάτο της Σουαβίας.

Ωστόσο ο γάμος τους δεν ήταν ευτυχής. Σύμφωνα με μεταγενέστερες πηγές, η Αδελαΐδα διέπραξε μοιχεία. Σπάνια εμφανιζόταν δημόσια· ήταν απούσα από την εκλογή του ως διαδόχου του Κορράδου Γ΄ το 1152 και από τη στέψη του, πέντε ημέρες μετά, στον καθεδρικό του Άααχεν, ως βασιλιά της Γερμανίας.

Δεν απέκτησαν απογόνους και το 1153 ο Φρειδερίκος Α΄ αιτήθηκε ακύρωση του γάμου από τον πάπα Ευγένιο Γ΄. Η διάζευξη χορηγήθηκε από τον επίσκοπο της Κωνσταντίας το 1153 με την αιτιολογία της συγγένειας εξ αίματος. Ο Φρειδερίκος αμέσως άρχισε να ζητά ως σύζυγο τη Μαρία Κομνηνή, κόρη του Ισαακίου σεβαστοκράτορα, αλλά αυτή τελικά παντρεύτηκε τον Στέφανο Δ΄ της Ουγγαρίας.

Η Αδελαΐδα, δεν εμποδίστηκε από τον σύζυγό της να κάνει δεύτερο (μοργανατικό) γάμο με τον Ντήτο του Ράβενσμπουργκ, υπουργό (ministerialis) στην υπηρεσία του Γουέλφου ΣΤ΄ μαργράβου της Τοσκάνης. Έκανε 7 τέκνα και ο Ντήτο απεβίωσε π. το 1187. Η Αδελαΐδα απεβίωσε σύντομα μετά στο αββαείο των *Κανονικών Ιερέων του Πρεμοντρέ* του Βάισσεναου, κοντά στο Ράβενσμπουργκ. Ο Φρειδερίκος Α΄ επίσης νυμφεύτηκε και έκανε 11 τέκνα.

## Οικογένεια
Παντρεύτηκε πρώτα πριν το 1147 τον Φρειδερίκο των Χοενστάουφεν, Γ΄ δούκα της Σουαβίας & Α΄ ως βασιλιά της Γερμανίας. Δεν απέκτησαν απογόνους και ο Φρειδερίκος ακύρωσε τον γάμο.

Η Αδελαΐδα έπειτα έκανε δεύτερο (μοργανατικό) γάμο με τον Ντήτο του Ράβενσμπουργκ, υπουργό (ministerialis) στην υπηρεσία του μαργράβου της Τοσκάνης και είχε:
* επτά τέκνα.

## Πηγές
* Eduard Hlawitschka, 'Weshalb war die Auflösung der Ehe Friedrich Barbarossas und Adela von Vohburg möglich?', Deutsches Archiv für Erforschung des Mittelalters 61 (2005), 506–536.
* Tobias Weller, Die Heiratspolitik des deutschen Hochadels im 12. Jahrhundert (Cologne, Weimar, Vienna, 2004).
* Friedemann Bedürftig, Die Staufer (Darmstadt, 2006).
* J.P. Niederkorn, ‘Der Ubergang des Egerlandes an die Staufer. Die Heirat Freidrich Barabarossas mit Adela von Vohburg,’ Zeitschrift für Bayerische Landesgeschichte 54 (1991), 613-622.

## Παραπομπές


Κατηγορία:Βασίλισσες της Γερμανίας
Διοργανώσεις Ε.Π.Σ. Μακεδονίας 2019–20

Για την **περίοδο 2019–2020**, η Ένωση Ποδοσφαιρικών Σωματείων Μακεδονίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στον Νομό Θεσσαλονίκης.

Η πρωταθλήτρια και δευτεραθλήτρια ομάδα της Ε.Π.Σ. Μακεδονίας κερδίζουν την άνοδο στην Γ΄ Εθνική Κατηγορία. Η ομάδα που ανακηρύσσεται κυπελλούχος Ε.Π.Σ. Μακεδονίας, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

Η αγωνιστική περίοδος 2019–2020 περιελάμβανε τη διεξαγωγή των πρωταθλημάτων της Ένωσης και του Κυπέλλου. Τα πρωταθλήματα της Ε.Π.Σ. Μακεδονίας αποτελούνται από 4 κατηγορίες (Α1, Α΄, Β΄, Γ΄). Επιπροσθέτως από την Ε.Π.Σ. Μακεδονίας διεξαγόταν και το Κύπελλο Ε.Π.Σ. Μακεδονίας με την υποχρεωτική συμμετοχή των ομάδων των 2 πρώτων κατηγοριών (Α1, Α΄) και τη συμμετοχή όσων ομάδων των 2 κατώτερων κατηγοριών (Β΄, Γ΄) επιθυμούσαν.

## Παραπομπές


## Εξωτερικοί σύνδεσμοι
* 

Κατηγορία:Ε.Π.Σ. Μακεδονίας
Κατηγορία:Εγχώρια ποδοσφαιρικά πρωταθλήματα 2019–2020
Κατηγορία:Εγχώρια ποδοσφαιρικά κύπελλα 2019-2020
Μπουσίντο: Η ψυχή της Ιαπωνίας

Το **Μπουσίντο: Η ψυχή της Ιαπωνίας** (Αγγλικά: Bushido:The Soul of Japan), είναι ένα βιβλίο που γράφτηκε από τον Ιάπωνα συγγραφέα Ινάζο Νιτόμπε που διερευνά τον τρόπο ζωής των Σαμουράι και δημοσιεύθηκε το  1900.
 
## Επισκόπηση
Το βιβλίο αυτό μαζί με το Χαγκακούρε του Γιαμαμότο Τσουνετόμο (1659-1719), είναι μια μελέτη του τρόπου ζωής των σαμουράι. Υπήρξε ένα από  τα καλύτερα Μπεστ σέλερ της εποχής του και διαβάστηκε από πολλούς ισχυρούς ανθρώπους του κόσμου, μεταξύ των οποίων οι Αμερικανοί Πρόεδροι Θεόντορ Ρούζβελτ και Τζον Φ. Κέννεντι και ο ιδρυτής των Προσκόπων Ρόμπερτ Πάουελ.

Ο Νιτόμπε έγραψε αρχικά το Μπουσίντο: Η ψυχή της Ιαπωνίας στη αγγλική γλώσσα (1899), στο Μοντερέι της Καλιφόρνια, αν και σύμφωνα με τον  πρόλογο του βιβλίου γράφτηκε στο Μάλβερν της Πενσυλβανίας. Το βιβλίο δεν μεταφράστηκε στα ιαπωνικά μέχρις ότου έγινε δημοφιλές  στον αγγλόφωνο κυρίως κόσμο για αρκετά χρόνια.

Καθώς η Ιαπωνία υπέστη βαθιές μεταμορφώσεις του παραδοσιακού τρόπου ζωής συμπεριλαμβανόμενου και του στρατού, και έγινε ένα σύγχρονο έθνος, ο Νιτόμπε  διεξήγαγε μια έρευνα για το ήθος του έθνους του και το αποτέλεσμα των ερευνών του ήταν αυτό το κορυφαίο βιβλίο. Ο Νιτόμπε ήταν ένας καλός συγγραφέας και έγραψε πολλά βιβλία στην αγγλική γλώσσα, τα οποία τον καθιερώσαν ως  έναν από τους πιο γνωστούς Ιάπωνες συγγραφείς της εποχής του.

Ο Νιτόμπε βρήκε μέσα στο Μπουσίντο, τις πηγές των επτά αρετών που θαυμάζονταν περισσότερο από τον λαό του: ακρίβεια, θάρρος, καλοσύνη, ευγένεια, ειλικρίνεια, τιμή και πίστη.

Επίσης μέσα στο βιβλίο του έκανε αναφορά για τις άλλες αυτόχθονες παραδόσεις της  Ιαπωνίας, όπως ο Βουδισμός, ο Σιντοϊσμός, ο Κομφουκιανισμός και οι ηθικές οδηγίες που διαδόθηκαν για  εκατοντάδες χρόνια από τους σαμουράι και τους σοφούς  της Ιαπωνίας. Ο Νιτόμπε επιζητούσε ομοιότητες και αντιθέσεις αναφέροντας τους διαμορφωτές της ευρωπαϊκής  και αμερικάνικης σκέψης και του δυτικού πολιτισμού, οι οποίοι είχαν ρίζες από τους Ρωμαίους, τους Έλληνες και τους Βιβλικούς χρόνους. Βρήκε μια στενή ομοιότητα μεταξύ του ήθους των σαμουράι αυτού που ονόμασε Μπουσίντο και του πνεύματος της μεσαιωνικής ιπποσύνης και του ήθους της αρχαίας Ελλάδας, όπως παρατηρήθηκε σε βιβλία όπως η Ιλιάδα του Όμηρου.

## Παραπομπές


## Βιβλιογραφικές πηγές
*Ινάζο Νιτόμπε. 

Κατηγορία:Πολιτισμός της Ιαπωνίας
Κατηγορία:Βιβλία πολιτικής φιλοσοφίας
Κατηγορία:Ηθικός κώδικας πολεμιστή
Κατηγορία:Κώδικες δεοντολογίας
Λίαμ Ο'Μπράιεν

Ο **Λίαμ Ο'Μπράιεν** (*Liam O'Brien*, γενν. 28 Μαΐου 1976) είναι Αμερικανός ηθοποιός φωνής, συγγραφέας και σκηνοθέτης φωνής. Έχει εργαστεί σε πολλές αγγλόφωνες εκδοχές ιαπωνικών άνιμε.Επίσης έχει εργαστεί και σε πολλά βιντεοπαιχνίδια και κινούμενα σχέδια. Οι μεγαλύτεροι ρόλοι του στα άνιμε περιλαμβάνουν αυτόν του Gaara στη σειρά *[[Naruto]]*, τον Vincent Law στο *[[Ergo Proxy]]*, του Captain Jushiro Ukitake στο *[[Bleach]]*, του Lloyd στο *[[Code Geass]]* και του Nephrite στη μεταγλώττιση της Viz Media για τη *[[Sailor Moon]]*. Στο χώρο των κινουμένων σχεδίων, έχει δανείσει τη φωνή του, μεταξύ άλλων, στη σειρά *[[Star Wars Rebels]]*, *[[Transformers: Robots in Disguise]]*, *[[Avengers Assemble]]*, *[[Wolverine and the X-Men]]*, *[[Hulk and the Agents of S.M.A.S.H.]]*. Στα βιντεοπαιχνίδια, έδωσε τη φωνή στους χαρακτήρες: Gollum του *[[Middle-Earth: Shadow of Mordor]]*, Caius Ballad του *[[Final Fantasy XIII-2]]*, War του *[[Darksiders (βιντεοπαιχνίδι)|Darksiders]]*, Illidan Stormrage του *[[World of Warcraft]]*, Γιασούο του *[[League of Legends]]*, Grimoire Weiss του *[[Nier|NieR]]*, Warden του *[[For Honor]]* και Kain Highwind του *[[Dissidia 012 Final Fantasy]]*. Έχει σκηνοθετήσει τις μεταγλωττίσεις για τη σειρά *Naruto* και τα βιντεοπαιχνίδια *[[The Last of Us]]*, *[[Evolve]]*, *[[Resident Evil 5]]* και *[[Resident Evil 6]]*. Είναι σταθερός χαρακτήρας της διαδικτυακής σειράς *[[Critical Role]]*, υποδυόμενος τους Vax'ildan "Vax" Vessar και Caleb Widogast.

## Πρώιμα χρόνια
Ο Ο'Μπράιεν γεννήθηκε στις 28 Μαΐου του 1976 στο Μπέλβιλ των Ηνωμένων Πολιτειών και έχει μια μεγαλύτερη αδερφή, την Κάρα. Μεγάλωσε στο Ουιχόκεν του Νιου Τζέρσεϊ, με την μητέρα του Λόις Βίλτς Ο'Μπράιεν (1942-2016) να έχει χωρίσει με τον πατέρα του. Ο Ο'Μπράιεν ξεκίνησε να ασχολείται με την ηθοποιία στο λύκειο. 

Αφού σπούδασε στο New York University Tisch School of the Arts, εργάστηκε στο θέατρο σε διάφορες παραγωγές στης χώρας. Ενώ εργαζόταν στην παραγωγή του *[[Ρωμαίος και Ιουλιέτα]]* στο Οχάιο γνώρισε τον, επίσης ηθοποιό φωνής, Κρίσπιν Φρίμαν, ο οποίος τον βοήθησε να μπει στο χώρο της ηθοποιίας φωνής για καρτούν και anime στη Νέα Υόρκη.

## Προσωπική ζωή
Ο Ο'Μπράιεν νυμφέυτηκε με την επίσης ηθοποιό φωνής Έιμι Κίνκεϊντ το 2002. Μαζί έχουν αποκτήσει δύο παιδιά, τον Όουεν και την Ζόι. Σε συνέντευξή του στη σειρά *Between the Sheets* του Μπράιαν Γ. Φόστερ, ανέφερε ότι έχει μία πάθηση που ονομάζεται υπερακουσία, μια κατάσταση που επηρεάζει την αντίληψη του ήχου.
 
## Εργογραφία
### Anime

### Βιντεοπαιχνίδια

### Φιλμς

### Κινούμενα σχέδια

## Παραπομπές


## Εξωτερικοί σύνδεσμοι

* Λίαμ Ο'Μπράιεν στο IMDb
* Λίαμ Ο'Μπράιεν στο Twitter

Κατηγορία:Αμερικανοί ηθοποιοί φωνής
Κατηγορία:Σκηνοθέτες φωνής
Κατηγορία:Ηθοποιοί βιντεοπαιχνιδιών
Αρτεσιανό νερό

**Αρτεσιανά** ονομάζονται τα υπόγεια **ύδατα** που βρίσκονται εγκλωβισμένα ανάμεσα σε δύο υδατοστεγή πετρώματα σχηματίζοντας υπόγειους υδροφορείς. Το νερό εντός των αρτεσιανών υδροφορέων δέχεται υδροστατική πίεση επειδή βρίσκεται μεταξύ δύο συγκοινωνούντων δοχείων. Έτσι, εάν μια γεώτρηση τρυπήσει τον αρτεσιανό υδροφορέα τότε αυτό θα αναβλύζει φυσικά μέχρι του σημείου της υδροστατικής ισορροπίας καθ' όλη τη διάρκεια του έτους και με την ίδια σύνθεση σε μέταλλα και άλατα. Αυτή είναι και η ειδοποιός διαφορά σε σχέση με τα άλλα νερά για τα οποία απαιτείται άντληση.

Το αρτεσιανό νερό θεωρείται καλύτερης ποιότητας διότι φιλτράρεται φυσικά από τα πετρώματα μέχρι να αποθηκευτεί στους υπόγειους υδροφορείς και αναβλύζει στην επιφάνεια χωρίς να έρθει σε επαφή με άλλα επιφανειακά ύδατα και ρύπους. Ακόμα παρουσιάζει μεγαλύτερη περιεκτικότητα σε μέταλλα και άλατα που είναι ωφέλιμα για τον οργανισμό. 

Τα αρτεσιανά πηγάδια οφείλουν την ονομασία τους στην περιοχή Αρτουά της Γαλλίας όπου κατά το 12ο αιώνα οι Καρθουσιανοί μοναχοί κατασκεύασαν πολλά πηγάδια αυτού του τύπου.

## Παραπομπές


## Δείτε επίσης

* Υδρογεωλογία
* Μηχανική των ρευστών
* Υδροφόρος Ορίζοντας
* Αρχή του Πασκάλ

Κατηγορία:Υδρολογία
Κατηγορία:Υδρογεωλογία
Πειραματικό Κέντρο Κινηματογράφου

Το **Πειραματικό Κέντρο Κινηματογράφου** (ιταλικά: Centro sperimentale di cinematografia) είναι μια σχολή που αποσκοπεί στην προώθηση της τέχνης και της τεχνικής της κινηματογραφίας.

Είναι η παλαιότερη σχολή κινηματογράφου στη Δυτική Ευρώπη, που ιδρύθηκε στην πόλη της Ρώμης το 1935 κατά τη διάρκεια της εποχής του Μπενίτο Μουσολίνι από  τον επικεφαλής του κινηματογράφου Λουίτζι Φρέντι, η οποία, χρηματοδοτήθηκε και εξακολουθεί να χρηματοδοτείται από την ιταλική κυβέρνηση και επικεντρώνεται στην εκπαίδευση και την έρευνα.

Το κέντρο είναι το σημαντικότερο ιταλικό ίδρυμα για την κατάρτιση, την έρευνα και τον πειραματισμό στον τομέα του κινηματογράφου, με την ευρύτερη δυνατή έννοια, όπως είναι οι ταινίες, τα ντοκιμαντέρ και τα κινούμενα σχέδια.

Μεταξύ των στόχων της σχολής είναι η ανάπτυξη της κινηματογραφικής και οπτικοακουστικής τέχνης και των τεχνικών σε επίπεδα αριστείας, μέσω διακεκριμένων τομέων του ίδιου του Ιδρύματος, της Εθνικής Κινηματογραφικής Σχολής και της Ιταλικής Εθνικής Ταινιοθήκης.
## Σπουδές
Στο Πειραματικό Κέντρο οι σπουδές έχουν διάρκεια 3 έτη και περιλαμβάνουν μαθήματα όπως  είναι η υποκριτική, η σεναριογραφία, ο σχεδιασμός παραγωγής, η σκηνογραφία, η ενδυματολογία και το μοντάζ.

Με μόνο 6 θέσεις διαθέσιμες ανά  κατηγορία, η επιλογή είναι ιδιαίτερα ανταγωνιστική.  Μεταξύ των συμβούλων της σχολής είναι ο Πιέρο Τόσι (κοστούμια), ο Τζουζέπε Ροτούνο (φωτογραφία) και ο Τζιανκάρλο Τζιανίνι (υποκριτική).
## Ενδεικτικοί Αποφοίτοι
*Σκηνοθέτες
**Μικελάντζελο Αντονιόνι
**Λουίτζι Τζάμπα
**Πιέτρο Τζέρμι
**Νάνι Λόι
**Ντομενίκο Ντιστίλο
**Κάρλο Βερντόνε
**Λιλιάνα Καβάνι
**Μάρκο Μπελόκιο
**Φάουστο Μπρίτζι
**Σαλβατόρε Μερέου
**Σέρτζιο Σολίμα

*Ηθοποίοι
**Αλίντα Βάλι
**Κάρλα Ντελ Πότζιο
**Κλαούντια Καρντινάλε
**Ντομένικο Μοντούνιο
**Τζιόρτζιο Αλμπερτάτσι
**Φρανσέσκα Νέρι
**Γκάια Τζούκι

## Παραπομπές

## Εξωτερικοί σύνδεσμοι
* 
*Διεθνής Ένωση Κινηματογραφικών Σχολών  

Κατηγορία:Κινηματογράφος στην Ιταλία
Ιστβάν Βάγκο

Ο **Ιστβάν Βάγκο** (14 Φεβρουαρίου 1949 - 29 Απριλίου 2023), ήταν Ούγγρος παρουσιαστής τηλεοπτικών εκπομπών και πολιτικός ακτιβιστής. Είναι γνωστός από την παρουσίαση της Ουγγρικής εκδοχής του διάσημου τηλεπαιχνιδιού "Ποιος θέλει να γίνει εκατομμυριούχος".

Γεννήθηκε στη Βουδαπέστη το 1949. Σπούδασε χημικός και βρήκε αμέσως δουλειά. Είναι γνωστός για τα τηλεπαιχνίδια που έχει παρουσιάσει, ανάμεσά τους, η Ουγγρική εκδοχή του δημοφιλούς τηλεπαιχνιδιού "Ποιος θέλει να γίνει εκατομμυριούχος", το οποίο παρουσίαζε από το 2000 ως το 2008. Ήταν παντρεμένος με την Judit Vágó από το 1979 και έχει έναν γιο, τον Péter János.

Πέθανε στη Βουδαπέστη, στις 29 Απριλίου 2023, σε ηλικία 74 ετών, από ρήξη της κοιλιακής αορτής. Τελευταία του επιθυμία, ήταν να ταφεί στον κήπο του σπιτιού του.

## Εξωτερικοί σύνδεσμοι
* 

## Παραπομπές


Κατηγορία:Ούγγροι
Κατηγορία:Ούγγροι δημοσιογράφοι
Κατηγορία:Ούγγροι συγγραφείς
Κατηγορία:Ούγγροι επιστήμονες